title: 2013/622/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä innovatiivisia lääkkeitä koskevaa yhteistä teknologia-aloitetta toteuttavan yhteisyrityksen talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä innovatiivisia lääkkeitä koskevaa yhteistä teknologia-aloitetta toteuttavan yhteisyrityksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/357

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä innovatiivisia lääkkeitä koskevaa yhteistä teknologia-aloitetta toteuttavan yhteisyrityksen talousarvion toteuttamisesta varainhoitovuonna 2011
   (2013/622/EU)
   EUROOPAN PARLAMENTTI, joka

               —

               ottaa huomioon innovatiivisia lääkkeitä koskevaa yhteistä teknologia-aloitetta toteuttavan yhteisyrityksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen innovatiivisia lääkkeitä koskevaa yhteistä teknologia-aloitetta toteuttavan yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20. joulukuuta 2007 annetun neuvoston asetuksen (EY) N:o 73/2008 (4) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0088/2013),

               1.

               myöntää innovatiivisia lääkkeitä koskevaa yhteistä teknologia-aloitetta toteuttavan yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman innovatiivisia lääkkeitä koskevaa yhteistä teknologia-aloitetta toteuttavan yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 6, 10.1.2013, s. 27.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 38.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä innovatiivisia lääkkeitä koskevaa yhteistä teknologia-aloitetta toteuttavan yhteisyrityksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon innovatiivisia lääkkeitä koskevaa yhteistä teknologia-aloitetta toteuttavan yhteisyrityksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen innovatiivisia lääkkeitä koskevaa yhteistä teknologia-aloitetta toteuttavan yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20. joulukuuta 2007 annetun neuvoston asetuksen (EY) N:o 73/2008 (4) ja erityisesti sen 11 artiklan 4 kohdan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0088/2013),

                  A.

                  ottaa huomioon, että innovatiivisia lääkkeitä koskevaa yhteistä teknologia-aloitetta toteuttava yhteisyritys, jäljempänä ’yhteisyritys’, perustettiin joulukuussa 2007 kymmenen vuoden ajaksi ja että sen tavoitteena on parantaa huomattavasti lääkekehitysprosessin toimivuutta ja tehokkuutta, jotta lääkeala tuottaisi pitkällä aikavälillä tehokkaampia ja turvallisempia innovatiivisia lääkkeitä;

                  B.

                  toteaa, että yhteisyritys aloitti itsenäisen toimintansa 16. marraskuuta 2009;

                  C.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että yhteisyrityksen varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  D.

                  ottaa huomioon, että tilintarkastustuomioistuin antoi huomautuksia sisältävän lausuman yhteisyrityksen tilien perustana olevien toimien laillisuudesta ja asianmukaisuudesta;

                  E.

                  toteaa, että unioni osarahoittaa yhteisyritystä kymmenen vuoden ajan enintään 1 000 000 000 eurolla tutkimuksen seitsemännen puiteohjelman talousarviosta;

         Talousarvio- ja varainhallinto

                  1.

                  panee huolestuneena merkille, että hallintoneuvosto hyväksyi yhteisyrityksen talousarvion ja toteutussuunnitelman varainhoitovuodeksi 2011 vasta 4. huhtikuuta 2011, koska kesti kauan päästä yhteisymmärrykseen vuotuiseen toteutussuunnitelmaan sisällytettävistä tieteellisistä painopisteistä ja vahvistaa ne; panee merkille, että tämä viivästytti ehdotuspyyntömenettelyjen käynnistämistä ja yhteisyritys joutui koko ensimmäisen vuosineljänneksen ajan turvautumaan väliaikaisia kahdestoistaosia koskevaan talousarviosääntöön voidakseen suorittaa maksuja;

                  2.

                  on huolestunut siitä, että tutkimustoimintaan varattujen 159 000 000 euron maksusitoumusmäärärahojen käyttöaste oli 66 prosenttia, ja ne käytettiin kokonaissitoumuksen perusteella, joka kattoi neljännen ehdotuspyynnön; toteaa olevansa edelleen huolestunut talousarvion alhaisesta toteutusasteesta ja sen taustalla olevasta yhteisyrityksen toiminnasta; panee merkille, että hallinnollisen talousarvion käyttämättömien määrärahojen suuri määrä (44 prosenttia) osoittaa, ettei hallinnollinen talousarvio perustunut realistisiin arvioihin; pyytää laatimaan ja toimittamaan Euroopan parlamentille mainittujen puutteiden korjaamisen edistymistä tarkastelevan perusteellisen kertomuksen, johon sisältyy konkreettisia ehdotuksia käyttöasteiden nostamiseksi asteittain sekä aiempaa realistisempi arvio tarvittavista taloudellisista resursseista;

                  3.

                  pitää tästä syystä valitettavana, että varainhoitovuonna 2010 käyttämättä jääneet 117 000 000 euron maksusitoumusmäärärahat ja 65 000 000 euron maksumäärärahat siirrettiin varainhoitovuodelle 2011 ja että varainhoitovuonna 2011 jäi puolestaan käyttämättä 62 000 000 euroa maksusitoumusmäärärahoja ja 11 000 000 euroa maksumäärärahoja, jotka siirrettiin varainhoitovuodelle 2012; iloitsee vuonna 2012 toteutetuista parannuksista, joiden myötä maksusitoumusmäärärahojen yleinen käyttöaste nousi 96 prosenttiin ja maksumäärärahojen käyttöaste nousi 97 prosenttiin;

                  4.

                  on huolissaan siitä, että yhteisyrityksen tilinpäätös sai tilintarkastustuomioistuimelta huomautuksia sisältävän lausuman kyseisten tilien perustana olevien toimien laillisuudesta ja asianmukaisuudesta sillä perusteella, että jälkitarkastusten tuloksena havaittu virhetaso oli 6,84 prosenttia; panee merkille, että yhteisyritys sai päätökseen jälkitarkastukset, jotka kattoivat 2,2 miljoonaa euroa (18,8 prosenttia yhteisyrityksen rahoitusosuudesta, jonka se hyväksyi maksettavakseen kesäkuussa 2011 validoimansa ensimmäisen ehdotuspyynnön osalta); pitää valitettavana, että yhteisyrityksen omien menetelmien mukaan tehdyn ensimmäisen tarkastuksen havaittu virhetaso oli 4,58 prosenttia ja jäännösvirhetaso 3,72 prosenttia; odottaa, että tilintarkastustuomioistuin ja yhteisyritys pääsevät sopimukseen tarkastusmenetelmästä, joka tuottaa samat tulokset samoista jälkitarkastuksista, ja toteaa, että yhteisyrityksen olisi parannettava viipymättä ennakkotarkastustensa laatua erityisesti avustusten hallinnoinnin osalta, sekä pyytää, että vastuuvapauden myöntävälle viranomaiselle ilmoitetaan yhteisyrityksen toteuttamien myöhempien jälkitarkastusten tulokset;

                  5.

                  pyytää näin ollen laatimaan ja toimittamaan Euroopan parlamentille perusteellisen edistymiskertomuksen, johon sisältyy konkreettisia ehdotuksia virhetason alentamiseksi asteittain;

         Ehdotuspyyntömenettelyt

                  6.

                  korostaa, että yhteisyritys järjesti vuosina 2008, 2009 ja 2010 ehdotuspyyntömenettelyt, jotka johtivat avustussopimuksiin, joiden kokonaismäärä oli vuoden 2011 lopussa 269 000 000 euroa, ja että vuonna 2012 käynnistettiin viides ehdotuspyyntömenettely, johon budjetoitu ohjeellinen unionin rahoitusosuus oli 80 000 000 euroa; on huolestunut siitä, että mikäli ehdotuspyynnöt pysyvät nykyisellä tasolla, on erittäin todennäköistä, että käytettävissä olevaa unionin rahoitusosuutta ei käytetä kokonaisuudessaan; kehottaa yhteisyritystä käyttämään mahdollisimman hyvin voimavaroja, joita on myönnetty innovatiivisia lääkkeitä koskevan yhteisen teknologia-aloitteen toteuttamiseksi;

                  7.

                  panee merkille epäjohdonmukaisuudet hallintoneuvoston päätösten ja talousarvio- ja varainhallintoa koskevan selvityksen välillä, sillä talousarvio- ja varainhallintoa koskevan selvityksen mukaan luvun 30-C2 (tutkimusohjelma) kokonaismäärärahat (117 000 000 euroa) ovat pienemmät kuin asianomaiseen lukuun sisältyvä budjettikohta B03000-C2 (141 000 000 euroa); toteaa, että lisäksi 28. tammikuuta 2011 tehdyssä hallintoneuvoston päätöksessä sallitaan ainoastaan 115 000 000 euron suuruinen maksusitoumusmäärärahojen siirto varainhoitovuodelta toiselle, vaikka talousarvio- ja varainhallintoa koskevassa selvityksessä mainitaan 117 000 000 euron suuruinen siirto; kehottaa yhteisyritystä varmistamaan, että hallinnossa otetaan asianmukaisesti huomioon hallintoneuvoston päätökset;

         Sisäisen valvonnan järjestelmät

                  8.

                  huomauttaa, että tilintarkastustuomioistuin havaitsi huomattavaa edistystä sisäisen valvonnan järjestelmien alalla vuonna 2011; toteaa, että vielä on kuitenkin panostettava talousarvio- ja kirjanpitomenettelyjen ja niihin liittyvien valvontamenettelyjen vakiinnuttamiseen ja dokumentointiin, ja panee merkille, että vuoden 2011 aikana toteutettiin virallinen arvio sisäisen valvonnan järjestelmästä;

                  9.

                  panee merkille, että yhteisyrityksen tilinpitäjä raportoi kirjanpitojärjestelmän validoinnista 27. syyskuuta 2012 ja toi esille huomattavia puutteita, jotka edellyttävät toimenpiteitä;

         Luontoissuoritusten arviointi

                  10.

                  panee merkille, että tilintarkastustuomioistuin totesi, että hallintoneuvosto hyväksyi 11. marraskuuta 2011 luontoissuoritusten arviointimenetelmän ja että luontoissuoritusten validointi perustuu ennakkovarmennukseen ja jälkitarkastuksiin, mutta että yhteisyritys ei kuitenkaan suorittanut ennakkovarmennusta eikä jälkitarkastusta vuonna 2011;

                  11.

                  palauttaa mieliin, että yhteisyritys perustettiin joulukuussa 2007 ja se aloitti itsenäisen toimintansa marraskuussa 2009; ilmaisee huolensa siitä, että hallintoneuvosto hyväksyi 11. marraskuuta 2011 yhteisyrityksen sisäisissä säännöissä ja menettelyissä määriteltävän luontoissuoritusten arviointimenetelmän varainhoitoa koskevien säännöstensä mukaisesti; korostaa, että yhteisyrityksen jäsenet, jotka kuuluvat Euroopan lääketeollisuuden yhdistysten liittoon (EFPIA), eivät näin ollen voineet raportoida kustannuksista, joita oli aiheutunut ensimmäisen raportointikauden aikana, vaikka avustussopimuksissa siitä määrättiin;

         Sisäinen tarkastus ja komission sisäisen tarkastuksen osasto

                  12.

                  panee merkille, että komission sisäisen tarkastuksen osasto ja yhteisyrityksen sisäisen tarkastuksen yksikkö suorittivat vuonna 2011 riskinarvioinnin ja hallintoneuvosto hyväksyi 3. marraskuuta 2011 strategisen tarkastussuunnitelman kaudelle 2012–2014;

                  13.

                  panee merkille, että yhteisyrityksen varainhoitoa koskeviin säännöksiin ei ole vielä sisällytetty puiteasetuksen säännöstä, mutta hallintoneuvosto hyväksyi komission sisäisen tarkastuksen osaston toimenkuvauksen 8. maaliskuuta 2011;

                  14.

                  pitää huolestuttavana, että vaikka yhteisyritys aloitti itsenäisen toimintansa marraskuussa 2009, komission sisäisen tarkastuksen osasto tai yhteisyrityksen sisäisen tarkastuksen johtaja eivät suorittaneet varsinaisia varmuutta koskevia sisäisiä tarkastustöitä ennen maaliskuuta 2012, ja sisäisen tarkastuksen johtaja on osallistunut suoraan operatiivisiin toimiin (jälkitarkastusstrategian täytäntöönpano, keskeisiin tulosindikaattoreihin sovellettavat puitteet sekä luontoissuoritusten ennakkovarmennukseen perustuvien tarkastuslausuntojen tarkistaminen) sekä muihin konsultointitehtäviin;

         Tilintarkastustuomioistuimen tarkastusoikeudet

                  15.

                  on hämmästynyt kuultuaan, että avustussopimuksen säännöksissä ei tunnusteta tilintarkastustuomioistuimen oikeutta tarkastaa EFPIAn osakasyritysten luontoissuorituksia, vaikka ne kirjataan yhteisyrityksen tilinpäätökseen ja arvioidaan innovatiivisia lääkkeitä koskevan yhteisen teknologia-aloitteen toiminta-aikana miljardiksi euroksi; toteaa, että yhteisyritys on tarkastanut luontaissuoritukset neuvoston asetuksen (EY) N:o 73/2008 12 artiklan 4 ja 5 kohdan mukaisesti ja että yhteisyritys on pyytänyt komissiota antamaan lausunnon siitä, onko tilintarkastustuomioistuimella oikeus tarkastaa EFPIAn osakasyritysten luontoissuoritukset;

         Vuotuinen toimintakertomus

                  16.

                  painottaa, että helmikuussa 2012 julkaistu toimitusjohtajan tarkastuslausuma ei sisältänyt varaumaa, vaikka toimintamenojen keskeisen valvontamuodon muodostavan jälkitarkastusstrategian vaikuttavuudesta ei ollut annettu tietoja; toteaa, että yhteisyrityksen yhtiöjärjestyksen ja yhteisyrityksen varainhoitoa koskevien säännösten mukaan toimitusjohtajan on laadittava vuotuinen toimintakertomus, johon sisältyy tarkastuslausuma, jossa vahvistetaan, että kertomuksen sisältämät tiedot antavat oikean ja riittävän kuvan, jollei varaumissa ole toisin ilmoitettu;

         Muut hallintokysymykset

                  17.

                  toteaa, että yhteisyritys edistyi vuonna 2011 tietotekniikkaa koskevien turvallisuusperiaatteiden vakiinnuttamisessa; toteaa, että toiminnan jatkuvuutta koskevaa suunnitelmaa ja palautumissuunnitelmaa ei kuitenkaan saatu vielä valmiiksi;

                  18.

                  suhtautuu myönteisesti siihen, että yhteisyrityksen ja isäntävaltiona toimivan Belgian välillä tehtiin 3. helmikuuta 2012 sopimus toimistotiloista, erioikeuksista ja vapauksista sekä muusta tuesta;

         Muut asiat

                  19.

                  muistuttaa tilintarkastustuomioistuimelle esittämästään kehotuksesta toimittaa kohtuullisessa määräajassa parlamentille erityiskertomus yhteisyritysten luonteesta johtuvista yhteisistä ongelmista, jotka yhteisyritysten olisi ratkaistava yhdessä kumppaneidensa kanssa, jotta varmistetaan yhteisyritysten tuottama lisäarvo sekä unionin tutkimusta, teknologista kehitystyötä ja esittelyä koskevien ohjelmien tehokas täytäntöönpano; panee lisäksi merkille, että kyseisessä kertomuksessa olisi esitettävä myös arvio yhteisyritysten ja niiden rakenteiden tehokkuudesta.

         (1)  EUVL C 6, 10.1.2013, s. 27.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 30, 4.2.2008, s. 38.

         (5)  EYVL L 357, 31.12.2002, s. 72.


title: 2012/558/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VIII – Euroopan oikeusasiamies#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VIII – Euroopan oikeusasiamies

text:
               17.10.2012

               FI

               Euroopan unionin virallinen lehti

               L 286/117

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VIII – Euroopan oikeusasiamies
   (2012/558/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0263/2011) (2),

               —

               ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta,

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0089/2012),

               1.

               myöntää Euroopan oikeusasiamiehelle vastuuvapauden Euroopan oikeusasiamiehen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 326, 10.11.2011, s. 1.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VIII – Euroopan oikeusasiamies
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2010 (1),

                  —

                  ottaa huomioon Euroopan unionin tilinpäätöksen varainhoitovuodelta 2010 – (COM(2011) 473 – C7-0263/2011) (2),

                  —

                  ottaa huomioon Euroopan oikeusasiamiehen vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0089/2012),

                  1.

                  korostaa tilintarkastustuomioistuimen todenneen varainhoitovuoden 2010 vuosikertomuksessaan, että sillä ”ei ole esitettävänä Euroopan oikeusasiamiestä koskevia huomautuksia” (7.31 kohta); muistuttaa kuitenkin, että tilintarkastustuomioistuin oli pyytänyt Euroopan oikeusasiamiestä (jäljempänä ’oikeusasiamies’) laatimaan tilapäisen henkilöstön palvelukseenottomenettelyjä koskevat säännöt; olisi toivonut tilintarkastustuomioistuimen ilmoittavan tuloksista;

                  2.

                  toteaa, että vuonna 2010 oikeusasiamiehellä oli käytettävissään maksusitoumusmäärärahoja kaikkiaan 9 332 275 euroa (9 000 000 euroa vuonna 2009) ja että niiden käyttöaste oli 89,65 prosenttia, mikä on muiden toimielinten keskiarvoa vähemmän ja kaksi prosenttiyksikköä vähemmän kuin edellisenä vuonna (vuoden 2009 käyttöaste oli 91,98 prosenttia); toteaa kuitenkin, että eroavaisuudet käyttöasteessa johtuvat suureksi osaksi henkilöstötilanteen vaihtelusta, ja korostaa, että oikeusasiamiehen talousarvio on luonteeltaan puhtaasti hallinnollinen ja että määrärahoista käytettiin 79 prosenttia toimielimeen sidoksissa olevaan henkilöstöön, 15 prosenttia kiinteistöihin, irtaimeen omaisuuteen, laitteisiin ja sekalaisiin käyttömenoihin ja 6 prosenttia toimielimen suorittamiin yleisiin tehtäviin;

                  3.

                  kehottaa parantamaan rahoitussuunnittelua, jotta talousarviota voitaisiin toteuttaa tehokkaammin;

                  4.

                  on tyytyväinen siihen, että oikeusasiamies on vuoden 2010 toimintasuunnitelmassa määrittänyt keskeiset tulosindikaattorit ja laatinut tulostaulun, jotta sen toimintaa voidaan arvioida vertailuanalyysijärjestelmän (benchmarking) avulla; ilmaisee tyytyväisyytensä vuoden aikana saavutettuun edistykseen;

                  5.

                  toivoo kuitenkin, että niiden asioiden määrää ja osuutta, joissa päätös käsiteltäväksi ottamisesta tehdään kuukauden kuluessa, voitaisiin vielä lisätä; ottaa huomioon, että nykyisin niiden osuus on 66 prosenttia;

                  6.

                  toivoo myös, että alle vuodessa päätökseen saatettujen tutkimusten määrää ja osuutta lisättäisiin edelleen; toteaa, että tällä hetkellä niiden osuus on 66 prosenttia;

                  7.

                  panee tyytyväisenä merkille, että tilapäisten toimihenkilöiden palvelukseenottoa sekä henkilökohtaisten oikeuksien laskemista varten on otettu käyttöön uusi menettely;

                  8.

                  suhtautuu myönteisesti sisäisen tarkastuksen yksikön vuonna 2010 suorittamaan tarkastukseen, jossa otettiin huomioon vuonna 2009 esitetyt huomautukset ja jonka päätteeksi todettiin, että valvontajärjestelmä on vaikuttava, mikäli sovitut toimet toteutetaan;

                  9.

                  palauttaa mieliin, että oikeusasiamiehen vuosikertomusta vuodelta 2010 käsiteltiin äskettäin valiokunta-aloitteisessa mietinnössä, jonka parlamentti hyväksyi 27. lokakuuta 2011 (6); ei halua näin ollen esittää lisähuomautuksia;

                  10.

                  toivoo, että oikeusasiamiehen vuosikertomus 2011 sisältää tarvittaessa vastuuvapautta koskevaan parlamentin päätöslauselmaan liittyviä jatkotoimia koskevan luvun ja että siinä esitetään myös kattava taulukko kaikista oikeusasiamiehen käytettävissä olevista henkilöresursseista tehtäväryhmän, palkkaluokan, sukupuolen, ammatilliseen koulutukseen osallistumisen sekä kansallisuuden mukaan jaoteltuna.

         (1)  EUVL L 64, 12.3.2010.

         (2)  EUVL C 332, 14.11.2011, s. 1.

         (3)  EUVL C 326, 10.11.2011, s. 1.

         (4)  EUVL C 332, 14.11.2011, s. 134.

         (5)  EYVL L 248, 16.9.2002, s. 1.

         (6)  Hyväksytyt tekstit, P7_TA(2011)0467.


title: 2011/334/Euratom: Neuvoston päätös, tehty 21 päivänä marraskuuta 2006 , komission tekemän Euroopan yhteisöjen komission edustaman Euroopan atomienergiayhteisön ja Korean tasavallan hallituksen yhteistyötä fuusioenergian tutkimuksen alalla koskevan sopimuksen hyväksymisestä#Euroopan yhteisöjen komission edustaman Euroopan atomienergiayhteisön ja Korean tasavallan hallituksen sopimus yhteistyöstä fuusioenergian tutkimuksen alalla

text:
               11.6.2011

               FI

               Euroopan unionin virallinen lehti

               L 154/1

         NEUVOSTON PÄÄTÖS,
   tehty 21 päivänä marraskuuta 2006,
   komission tekemän Euroopan yhteisöjen komission edustaman Euroopan atomienergiayhteisön ja Korean tasavallan hallituksen yhteistyötä fuusioenergian tutkimuksen alalla koskevan sopimuksen hyväksymisestä
   (2011/334/Euratom)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon komission ehdotuksen,
   sekä katsoo seuraavaa:

               (1)

               Komissio on 14 päivänä huhtikuuta 2006 annettujen neuvoston ohjeiden mukaisesti neuvotellut komission edustaman Euroopan atomienergiayhteisön ja Korean tasavallan hallituksen yhteistyötä fuusioenergian tutkimuksen alalla koskevan sopimuksen.

               (2)

               Komission tekemä sopimus olisi hyväksyttävä,

         ON PÄÄTTÄNYT SEURAAVAA:
   Ainoa artikla
   Hyväksytään komission Euroopan atomienergiayhteisön puolesta tekemä Euroopan yhteisöjen komission edustaman Euroopan atomienergiayhteisön ja Korean tasavallan hallituksen yhteistyötä fuusioenergian tutkimuksen alalla koskeva sopimus.
   Sopimuksen teksti on tämän päätöksen liitteenä.

      Tehty Brysselissä 21 päivänä marraskuuta 2006.

            Neuvoston puolesta

            Puheenjohtaja

         U.-M. WIDEROOS

      KÄÄNNÖS
      Euroopan yhteisöjen komission edustaman Euroopan atomienergiayhteisön ja Korean tasavallan hallituksen
      SOPIMUS
      yhteistyöstä fuusioenergian tutkimuksen alalla
      Euroopan yhteisöjen komission edustama Euroopan atomienergiayhteisö (Euratom) ja Korean tasavallan hallitus, jäljempänä ’osapuolet’, jotka
      KATSOVAT, että Euroopan yhteisön ja sen jäsenvaltioiden sekä Korean tasavallan välillä 28 päivänä lokakuuta 1996 tehdyn kauppaa ja yhteistyötä koskevan puitesopimuksen osapuolet sitoutuvat edistämään energia-alan yhteistyötä ja ympäristönsuojelua ja erityisesti kehittämään uusia ja uusiutuvia energiamuotoja, sekä
      HALUAVAT edelleen edistää fuusioenergian kehittämistä ympäristön kannalta hyväksyttävänä, taloudellisesti kilpailukykyisenä ja periaatteessa rajattomana energianlähteenä,
      OVAT PÄÄTTÄNEET SEURAAVAA:
      I artikla
      Tavoite
      Tämän sopimuksen tavoitteena on tiivistää osapuolten yhteistyötä niiden fuusio-ohjelmiin kuuluvilla aloilla molemminpuolisen hyödyn ja yleisen vastavuoroisuuden pohjalta fuusioenergiajärjestelmän perustana olevan tieteellisen tutkimustiedon lisäämiseksi ja teknologisten mahdollisuuksien kehittämiseksi.
      II artikla
      Yhteistyöalat
      Tämän sopimuksen mukainen yhteistyö voi käsittää seuraavat alat:

                  a)

                  tokamak-reaktorit, mukaan luettuina nykyisen sukupolven suuret hankkeet ja seuraavan sukupolven hankkeisiin liittyvät toimet;

                  b)

                  tokamak-reaktorien vaihtoehdot;

                  c)

                  magneettinen fuusioenergiateknologia;

                  d)

                  plasmateoria ja sovellettu plasmafysiikka;

                  e)

                  ohjelmapolitiikka ja -suunnitelmat; sekä

                  f)

                  muut alat, joista osapuolet sopivat keskenään kirjallisesti, mikäli alat kuuluvat osapuolten ohjelmiin.

            III artikla
      Yhteistyömuodot
      1.   Tämän sopimuksen mukainen yhteistyö voi saada muun muassa seuraavia muotoja:

                  a)

                  tieteellisiä ja teknisiä toimia, kehitystä, käytänteitä ja tuloksia sekä ohjelmapolitiikkaa ja -suunnitelmia koskevan tiedon vaihto ja käyttöön antaminen, mukaan lukien julkistamattoman tiedon vaihto VI ja VII artiklassa määriteltyjen edellytysten mukaisesti;

                  b)

                  tutkijoiden, insinöörien ja muiden asiantuntijoiden vaihto sovituiksi ajanjaksoiksi, jotta he voivat osallistua kokeisiin, analyyseihin, suunnitteluun ja muihin tutkimus- ja kehittämistoimiin VIII artiklan mukaisesti;

                  c)

                  seminaarien ja muiden tapaamisten järjestäminen, jotta voidaan keskustella ja vaihtaa tietoa sovituista aiheista II artiklassa mainituilla aloilla ja yksilöidä yhteistyötoimia, jotka voidaan toteuttaa V artiklan mukaisesti;

                  d)

                  kokeisiin, testaukseen ja arviointiin tarkoitettujen näytteiden, materiaalien ja laitteiden (instrumenttien ja osien) vaihto ja käyttöön antaminen IX ja X artiklan mukaisesti;

                  e)

                  yhteisten tutkimusten, hankkeiden tai kokeiden toteuttaminen, mukaan lukien niiden yhteinen suunnittelu, rakentaminen ja käyttö;

                  f)

                  tietoyhteyksien luominen, esimerkiksi mutta ei ainoastaan raakatietojen etäanalyysivälineet; sekä

                  g)

                  muut erityiset yhteistyömuodot, joista osapuolet sopivat keskenään kirjallisesti.

            2.   Osapuolet koordinoivat tarvittaessa tämän sopimuksen perusteella toteutettavat toimet muiden kansainvälisten fuusiotutkimus- ja kehittämistoimien kanssa päällekkäisen työn minimoimiseksi.
      Tätä sopimusta ei voida tulkita siten, että se rajoittaa nykyisiä tai tulevia yhteistyöjärjestelyitä osapuolten välillä.
      IV artikla
      Koordinointikomitea ja hallintojohtajat
      1.   Osapuolet perustavat koordinointikomitean koordinoimaan ja valvomaan tämän sopimuksen perusteella toteutettavien toimien toteuttamista. Kumpikin osapuoli nimeää yhtä suuren määrän jäseniä koordinointikomiteaan ja yhden jäsenistään valtuuskuntansa johtajaksi. Koordinointikomitea kokoontuu vuorovuosin Korean tasavallassa ja Euroopan unionissa tai muina aikoina ja muissa paikoissa, joista osapuolet sopivat. Vastaanottavan osapuolen valtuuskunnan johtaja toimii kokouksen puheenjohtajana.
      2.   Koordinointikomitea tarkastelee tämän sopimuksen perusteella toteutettavien toimien edistymistä ja niitä koskevia suunnitelmia sekä ehdottaa, koordinoi ja hyväksyy tämän sopimuksen soveltamisalaan kuuluvat tulevat yhteistyötoimet ottaen huomioon niiden tekniset ansiot ja niiden edellyttämän työmäärän, jotta varmistettaisiin tässä sopimuksessa tarkoitettu molemminpuolinen hyöty ja yleinen vastavuoroisuus.
      3.   Koordinointikomitea tekee kaikki päätöksensä yksimielisesti.
      4.   Kumpikin osapuoli nimittää hallintojohtajan toimimaan puolestaan koordinointikomitean kokousten välisinä aikoina kaikissa asioissa, jotka koskevat tämän sopimuksen mukaista yhteistyötä. Hallintojohtajat vastaavat yhteistyön päivittäisestä hallinnoinnista.
      V artikla
      Täytäntöönpano
      1.   Osapuolet nimeävät asianmukaiset laitokset tämän sopimuksen soveltamisalaan kuuluvien toimien täytäntöönpanemiseksi.
      2.   Kun koordinointikomitea sopii yhteistyön toteuttamisesta, se hyväksyy tarvittaessa hankesopimuksen, joka tehdään tämän sopimuksen perusteella ja johon sovelletaan tämän sopimuksen ehtoja.
      3.   Kussakin hankesopimuksessa on lueteltava hankkeen osallistujat, ja siihen on sisällyttävä yksityiskohtaiset määräykset yhteistyön toteuttamisesta, mukaan luettuna mutta ei ainoastaan ja tapauksen mukaan tekninen soveltamisala, hallinnointi, sovellettava dekontaminaatiovastuu, julkistamattoman tiedon vaihto, laitteiden vaihto, henkistä omaisuutta koskevat kysymykset, kokonaiskustannukset, kustannustenjako ja aikataulu.
      VI artikla
      Tiedon saatavuus ja levitys
      1.   Kumpikin osapuoli ja sen edustajat sitoutuvat järjestämään toisen osapuolen ja sen edustajien vapaasti saataville kaikki hallussaan olevat tiedot, joita tarvitaan tämän sopimuksen täytäntöönpanoon, jollei sovellettavista laeista ja asetuksista ja tämän sopimuksen määräyksistä muuta johdu.
      2.   Osapuolet ja sen edustajat pyrkivät levittämään mahdollisimman laajasti tietoja, jotka niillä on oikeus paljastaa ja jotka on joko tuotettu yhdessä tai tarkoitettu annettaviksi käyttöön tai vaihdettaviksi tämän sopimuksen mukaisesti, jollei tässä sopimuksessa tarkoitetusta julkistamattoman tiedon tai henkisen omaisuuden suojaamistarpeesta muuta johdu.
      3.   Osapuolen toiselle osapuolelle lähettämien tietojen on oltava lähettävän osapuolen parhaan tiedon ja käsityksen mukaan paikkansapitäviä, mutta lähettävä osapuoli ei takaa, että lähetetyt tiedot soveltuvat vastaanottavan osapuolen tai mahdollisen kolmannen osapuolen erityiskäyttöön tai -sovellukseen. Osapuolten yhteisesti tuottamien tietojen on oltava kummankin osapuolen parhaan tiedon ja käsityksen mukaan paikkansapitäviä. Kumpikaan osapuoli ei takaa yhteisesti tuotettujen tietojen paikkansapitävyyttä eikä niiden soveltuvuutta kummankaan osapuolen tai mahdollisen kolmannen osapuolen erityiskäyttöön tai -sovellukseen.
      VII artikla
      Henkinen omaisuus
      Tässä sopimuksessa tarkoitettujen yhteistyötoimien aikana tuotetun tai käyttöön annetun henkisen omaisuuden suojelusta ja jakamisesta määrätään liitteessä A, joka on erottamaton osa tätä sopimusta ja jota sovelletaan kaikkiin tämän sopimuksen perusteella toteutettaviin toimiin.
      VIII artikla
      Henkilöstövaihto
      Osapuolten tai niiden edustajien väliseen henkilöstövaihtoon tässä sopimuksessa tarkoitetuissa toimissa sovelletaan seuraavia säännöksiä:

                  a)

                  Kukin osapuoli varmistaa sellaisen pätevän henkilöstön valinnan, jolla on tämän sopimuksen mukaisesti suunniteltujen toimien toteuttamiseen tarvittava ammattitaito ja pätevyys. Kaikesta tällaisesta henkilöstön vaihdosta sovitaan etukäteen osapuolten keskinäisellä kirjeenvaihdolla, jossa viitataan tähän sopimukseen ja sen asiaankuuluviin henkistä omaisuutta koskeviin määräyksiin sekä kyseisiin yhteistyötoimiin.

                  b)

                  Kukin osapuoli vastaa henkilöstön vaihtoon osallistuvien henkilöiden palkoista, vakuutuksista ja lisistä.

                  c)

                  Lähettävä osapuoli maksaa henkilöstön vaihtoon osallistuvien henkilöiden matka- ja asumiskustannukset vastaanottavassa laitoksessa, jollei muuta sovita.

                  d)

                  Vastaanottava osapuoli järjestää riittävän majoituksen toisen osapuolen henkilöstön vaihtoon osallistuville henkilöille (ja heidän kanssaan asuville perheenjäsenille) molemminpuolisesti hyväksyttävältä, vastavuoroiselta pohjalta.

                  e)

                  Vastaanottava osapuoli tarjoaa lakiensa ja asetustensa mukaisesti toisen osapuolen henkilöstön vaihtoon osallistuville henkilöille kaiken tarvittavan avun hallintomuodollisuuksissa (esimerkiksi viisumien hankkimisessa).

                  f)

                  Kumpikin osapuoli huolehtii siitä, että henkilöstön vaihtoon osallistuvat henkilöt noudattavat vastaanottavassa laitoksessa voimassa olevia yleisiä työ- ja turvallisuusmääräyksiä.

                  g)

                  Kukin osapuoli tai osallistuja voi omalla kustannuksellaan toimia tarkkailijana toisen osapuolen tai osallistujan testaus- ja analyyttisessä työssä II artiklassa määritellyillä yhteistyöaloilla. Tämä tarkkailijana toimiminen voidaan toteuttaa henkilöstön vierailuilla, ja siitä on kaikissa tapauksissa sovittava etukäteen vastaanottavan osapuolen kanssa.

            IX artikla
      Laitteiden, näytteiden jne. vaihto
      Kun osapuolet tai osallistujat vaihtavat keskenään taikka lainaavat tai toimittavat toisilleen laitteita, instrumentteja, näytteitä, materiaaleja tai tarvittavia varaosia, jäljempänä ’laitteet jne.’, laitteiden jne. kuljetukseen ja käyttöön sovelletaan seuraavia määräyksiä:

                  a)

                  Lähettävän osapuolen on toimitettava mahdollisimman pian yksityiskohtainen luettelo käyttöön annettavista laitteista jne. ja niihin liittyvät eritelmät sekä tekniset ja muut asiakirjat.

                  b)

                  Lähettävän osapuolen toimittamien laitteiden jne. omistusoikeus säilyy lähettävällä osapuolella, ja ne on palautettava lähettävälle osapuolelle koordinointikomitean asettamana päivänä, jollei V artiklassa tarkoitetussa hankesopimuksessa muuta sovita.

                  c)

                  Laitteet jne. otetaan käyttöön vastaanottavassa laitoksessa ainoastaan osapuolten keskinäisellä sopimuksella.

                  d)

                  Vastaanottavan osapuolen on annettava käyttöön laitteiden jne. tarvitsemat tilat sekä sähkövirta, vesi, kaasu jne. osapuolten keskenään sopimien teknisten vaatimusten mukaisesti.

            X artikla
      Yleiset säännökset
      1.   Kumpikin osapuoli toteuttaa tähän sopimukseen perustuvat toimet soveltuvien lakiensa ja asetuksiensa mukaisesti ja antaa käyttöön resursseja sen mukaan, miten määrärahoja on saatavilla.
      2.   Jolleivät osapuolet nimenomaisesti ja kirjallisesti muuta sovi, kaikista tämän sopimuksen mukaisen yhteistyön kustannuksista vastaa se osapuoli, joka aiheuttaa ne.
      3.   Kaikki sopimuksen tulkintaan tai täytäntöönpanoon liittyvät kysymykset, jotka tulevat esille sen voimassaoloaikana, ratkaistaan osapuolten sopimuksella.
      4.   Tätä sopimusta sovelletaan Euratomin osalta niihin alueisiin, joihin sovelletaan Euratomin perustamissopimusta, sekä niiden maiden alueisiin, jotka osallistuvat Euratomin fuusio-ohjelmaan täysin assosioituneina kolmansina valtioina.
      XI artikla
      Voimassaolo, tarkistaminen ja päättyminen
      1.   Tämä sopimus tulee voimaan päivänä, jona molemmat osapuolet ovat ilmoittaneet toisilleen kirjallisesti siitä, että sopimuksen voimaantulon edellyttämät sisäiset menettelyt on saatettu päätökseen. Sopimus on voimassa viisi (5) vuotta. Jos osapuoli ei ilmoita toiselle osapuolelle aikeestaan irtisanoa tämä sopimus antamalla kirjallinen ilmoitus vähintään kuusi kuukautta ennen sen voimassaolon päättymistä, tämän sopimuksen voimassaoloa jatketaan ilman eri toimenpiteitä viideksi (5) vuodeksi kerrallaan.
      2.   Tätä sopimusta voidaan tarkistaa osapuolten kirjallisella sopimuksella.
      3.   Kaikkia yhteisiä toimia ja kokeita, joita ei ole saatettu päätökseen ennen tämän sopimuksen irtisanomista tai voimassaolon päättymistä, voidaan jatkaa tämän sopimuksen ehtojen mukaisesti, kunnes ne on saatettu päätökseen.
      4.   Kumpikin osapuoli voi harkintansa mukaan milloin tahansa irtisanoa tämän sopimuksen ja minkä tahansa sen perusteella tehdyn hankesopimuksen antamalla kirjallisen ilmoituksen kuusi kuukautta etukäteen. Kyseinen irtisanominen ei rajoita kummankaan osapuolen oikeuksia, joita on voinut aiheutua tästä sopimuksesta tai kyseisestä hankesopimuksesta irtisanomiseen mennessä.
      5.   Tämä sopimus on laadittu 21 kielellä (englanti, espanja, hollanti, italia, kreikka, latvia, liettua, malta, portugali, puola, ranska, ruotsi, saksa, slovakki, sloveeni, suomi, tanska, tšekki, unkari, viro, korea). Todistusvoimaisia ovat englannin- ja koreankieliset tekstit.

         Tämän vakuudeksi asianmukaisesti valtuutetut allekirjoittaneet ovat allekirjoittaneet tämän sopimuksen.
         Tehty 22.11.2006 kahtena kappaleena englannin ja korean kielillä.

            EUROOPAN YHTEISÖJEN KOMISSION EDUSTAMAN EUROOPAN ATOMIENERGIAYHTEISÖN PUOLESTA

            KOREAN TASAVALLAN HALLITUKSEN PUOLESTA

         LIITE A

            HENKISTÄ OMAISUUTTA KOSKEVAT OIKEUDET

         Oikeudet tämän sopimuksen perusteella tuotettuun tai käyttöön annettuun henkiseen omaisuuteen jaetaan seuraavasti:
         I   Soveltamisala

         Tätä liitettä sovelletaan kaikkeen tämän sopimuksen perusteella toteutettavaan yhteistyöhön, elleivät osapuolet erityisesti muuta sovi.
         II   Oikeuksien omistus, jako ja käyttö

         A.   Tässä sopimuksessa tarkoitetaan ’henkisellä omaisuudella’ maailman henkisen omaisuuden järjestön perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklan mukaista henkistä omaisuutta.
         B.   Tässä liitteessä käsitellään oikeuksien, etujen ja palkkioiden jakamista osapuolten välillä. Kumpikin osapuoli varmistaa, että toinen osapuoli voi saada sille tämän liitteen mukaisesti jaettavat oikeudet henkiseen omaisuuteen. Tällä liitteellä ei muulla tavoin muuteta tai estetä osapuolen ja sen kansalaisten välistä oikeuksien, etujen ja palkkioiden jakamista, josta päätetään kyseisen osapuolen laeilla ja käytännöillä.
         C.   Tämän sopimuksen irtisanominen tai voimassaolon päättyminen ei vaikuta tämän liitteen mukaisiin oikeuksiin tai velvoitteisiin.

                     1)

                     Osapuolten yhteistyötoimien osalta yhteisen tutkimuksen eli kummankin osapuolen tukeman tutkimuksen tuloksena olevaa henkistä omaisuutta käsitellään teknologian hallintasuunnitelmassa (TMP) seuraavien periaatteiden mukaisesti:

                                 a)

                                 Osapuolet ilmoittavat kohtuullisen ajan kuluessa toisilleen tästä sopimuksesta (tai siihen liittyvistä täytäntöönpanojärjestelyistä) johtuvista teollis- ja tekijänoikeuksista.

                                 b)

                                 Jollei muuta sovita, kumpikin osapuoli on oikeutettu hyödyntämään yhteisen tutkimuksen aikana syntyneeseen henkiseen omaisuuteen liittyviä oikeuksia ja intressejä ilman territoriaalisia rajoituksia.

                                 c)

                                 Kumpikin osapuoli hankkii ajoissa suojan sellaiselle henkiselle omaisuudelle, jonka suhteen sillä teknologian hallintasuunnitelman mukaisesti on oikeuksia ja intressejä.

                                 d)

                                 Kummallakin osapuolella on yksityisoikeudeton, peruuttamaton ja tekijänpalkkioista vapautettu oikeus käyttää tästä sopimuksesta johtuvaa henkistä omaisuutta ainoastaan tutkimus- ja kehitystarkoituksiin.

                                 e)

                                 Isäntälaitosten menettelyjen mukaisesti henkisen omaisuuden tuottamiseen osallistuneille vieraileville tutkijoille myönnetään henkisen omaisuuden oikeudet ja isäntälaitosten tällaisten henkisen omaisuuden oikeuksien myöntämisestä saamat palkkio-osuudet. Osapuolet kohtelevat vierailevia tutkijoita samalla tavalla kuin omia kansalaisiaan, kun on kyseessä edellä mainittujen henkisen omaisuuden ja palkkio-osuuksien myöntäminen. Lisäksi jokainen keksijäksi tunnustettu vieraileva tutkija on isäntälaitoksen käytänteiden ja osapuolten asiaa koskevien lakien mukaisesti oikeutettu samaan kohteluun kuin isäntämaan kansalaiset, kun on kyseessä palkinnot, palkanlisät, hyödyt tai muut palkkiot.

                     2)

                     Kun on kyseessä muut yhteistyötoimet kuin II artiklan D kohdan 1 alakohdassa tarkoitettu yhteinen tutkimus, kumpikin osapuoli edellyttää siinä määrin, kuin sen laeissa ja asetuksissa vaaditaan, että kaikki osallistujat tekevät erityisen sopimuksen yhteisen tutkimuksen toteuttamisesta ja osallistujien oikeuksista ja velvollisuuksista. Henkisen omaisuuden osalta tällaisissa sopimuksissa käsitellään tavanomaisesti muun muassa omistusta, suojaa, käyttöoikeuksia tutkimustarkoituksiin, hyödyntämiseen ja levittämiseen, yhteisjulkaisemisen järjestelyt mukaan lukien, vierailevien tutkijoiden oikeuksia ja velvoitteita sekä kiistojen sovittelumenettelyjä. Sopimuksissa voidaan käsitellä myös tulosaineistoa ja tausta-aineistoa, lisensointia sekä suoritteita.

               E.   Samalla kun kumpikin osapuoli huolehtii kilpailun säilymisestä tämän sopimuksen soveltamisalaan kuuluvilla aloilla, ne pyrkivät varmistamaan, että tämän sopimuksen perusteella saatuja oikeuksia ja toteutettuja järjestelyjä käytetään erityisesti edistämään i) tämän sopimuksen perusteella tuotetun tai muuten käytettäväksi saatetun tiedon käyttöä ja levittämistä siinä määrin kuin se on tässä sopimuksessa asetettujen edellytysten, sen liitteessä A olevan IV osan määräysten ja kaikkien sellaisten sääntöjen mukaista, jotka ovat voimassa ydinalaan liittyvien arkaluonteisten tai luottamuksellisten tietojen käsittelyä koskevan osapuolten lainsäädännön nojalla, ja ii) kansainvälisten standardien käyttöönottoa ja täytäntöönpanoa.
         III   Tekijänoikeudellisesti suojatut teokset

         Tämän sopimuksen mukaisesti osapuolille kuuluvia tekijänoikeuksia käsitellään teollis- ja tekijänoikeuksien kauppaan liittyvistä näkökohdista tehdyn Maailman kauppajärjestön sopimuksen mukaisesti.
         IV   Tieteelliset kirjalliset teokset

         Jollei julkistamattomille tiedoille jäljempänä V osassa määrätystä käsittelystä muuta johdu, sovelletaan seuraavia menettelyjä:

                     A.

                     Kummallakin osapuolella on yksityisoikeudettomat, peruuttamattomat ja tekijänpalkkioista vapautetut maailmanlaajuiset oikeudet kääntää, jäljentää ja julkisesti levittää tietoja, jotka sisältyvät tieteellisiin tai teknisiin aikakauskirjoihin, artikkeleihin, raportteihin, kirjoihin tai muihin julkaisuihin, jotka ovat syntyneet tähän sopimukseen perustuvan ja osapuolten toteuttaman tai niiden puolesta toteutetun yhteisen tutkimuksen välittömänä tuloksena.

                     B.

                     Kaikissa tekijänoikeudellisesti suojattujen teosten julkisesti levitettävissä jäljennöksissä, joihin sovelletaan tätä määräystä, on oltava tekijöiden nimet, ellei tekijä nimenomaisesti kiellä nimeämistään. Jäljennöksissä on myös oltava selvästi nähtävissä maininta osapuolten yhteistyötuesta.

               V   Julkistamattomat tiedot

         A.   Julkistamaton asiakirjatieto

                     1)

                     Kummankin osapuolen on mahdollisimman varhaisessa vaiheessa yksilöitävä tiedot, joita ne eivät halua julkistettaviksi tämän sopimuksen perusteella, ottaen huomioon muun muassa seuraavat arviointiperusteet:

                                 a)

                                 tietojen salaisuus siinä mielessä, että ne eivät ole kokonaisuudessaan tai samanlaisina osina taikka osien yhdistelmänä yleisesti tiedossa tai laillisin keinoin saatavissa,

                                 b)

                                 tietojen todellinen tai mahdollinen kaupallinen arvo, joka johtuu niiden salaisuudesta, sekä

                                 c)

                                 tietojen aiempi salaaminen siten, että laillisesti valtuutettu henkilö on toteuttanut olosuhteisiin nähden aiheellisia toimenpiteitä.

                           Osapuolet voivat tietyissä tapauksissa sopia, että ellei toisin mainita, tähän sopimukseen perustuvan yhteisen tutkimuksen aikana käyttöön annetut, vaihdetut tai tuotetut tiedot jätetään joko kokonaan tai osittain julkistamatta.

                     2)

                     Kummankin osapuolen on varmistettava, että tämän sopimuksen mukainen julkistamaton tieto ja sen erityisluonne on helposti toisen osapuolen sellaiseksi tunnistettavissa esimerkiksi asianmukaisella merkinnällä tai rajoituksista kertovan tekstin avulla. Tämä koskee myös mainittujen tietojen tai niiden osien jäljentämistä.
                     Osapuolen tai osallistujan, joka vastaanottaa tässä sopimuksessa tarkoitettua julkistamatonta tietoa, on kunnioitettava tiedon erityisluonnetta. Nämä rajoitukset kumoutuvat ilman eri toimenpiteitä, kun omistaja julkistaa tiedot ilman rajoituksia.

                     3)

                     Vastaanottava osapuoli voi levittää tämän sopimuksen mukaisesti toimitettua ei-julkista tietoa vastaanottavan osapuolen palkkaamille henkilöille, mukaan lukien alihankkijat, sekä muille osapuolen asianmukaisille yksiköille, jotka on valtuutettu käynnissä olevan yhteistutkimuksen erityistarkoituksiin, ja jotka tarvitsevat kyseistä tietoa, edellyttäen, että näin levitetty ei-julkinen tieto on suojattu tämän liitteen mukaisesti ja siten kuin kummankin osapuolen laeissa ja asetuksissa säädetään ja että se tunnistetaan helposti sellaiseksi, kuten edellä määrätään.

               B.   Asiakirjoihin sisältymätön julkistamaton tieto
         Osapuolet tai niiden edustajat käsittelevät tämän sopimuksen perusteella järjestetyissä seminaareissa ja muissa kokouksissa jaettuja asiakirjoihin sisältymättömiä julkistamattomia tai muita luottamuksellisia tai luonteeltaan erityisiä tietoja tai henkilöstön määräämisestä työtehtäviin, tilojen ja laitteistojen käytöstä tai yhteisistä hankkeista saatavia tietoja niiden periaatteiden mukaisesti, joista tässä sopimuksessa määrätään asiakirjatietoja varten, kuitenkin sillä edellytyksellä, että tällaisten julkistamattomien tai muiden luottamuksellisten tai luonteeltaan erityisten tietojen vastaanottajalle ilmoitetaan kirjallisesti tietojen luottamuksellisuudesta viimeistään niiden välittämisen yhteydessä.
         C.   Valvonta
         Kumpikin osapuoli tekee parhaansa varmistaakseen, että niiden tämän sopimuksen mukaisesti vastaanottamia julkistamattomia tietoja valvotaan tässä sopimuksessa määrätyllä tavalla. Jos osapuoli havaitsee, että se on kykenemätön tai että sen on aiheellista epäillä olevansa myöhemmin kykenemätön noudattamaan edellä A ja B kohdassa olevia tietojen levityksen kieltämistä koskevia määräyksiä, sen on ilmoitettava siitä välittömästi toiselle osapuolelle. Osapuolet neuvottelevat tämän jälkeen sopivasta toimintatavasta.
         VI   Kiistojen sovitteleminen ja uuden tyyppinen ja ennakoimaton henkinen omaisuus

         A.   Henkistä omaisuutta koskevat osapuolten väliset riidat ratkaistaan tämän sopimuksen X artiklan 3 kohdan mukaisesti.
         Osapuolten yhteisestä sopimuksesta tällainen riita voidaan kuitenkin jättää ratkaistavaksi kansainväliseen välimiesoikeuteen, joka antaa sitovan ratkaisun sovellettavien kansainvälisen oikeuden sääntöjen mukaisesti. Jollei muuta sovita, sovelletaan UNCITRALin sääntöjä.
         B.   Jos toinen osapuoli päättelee, että tämän sopimuksen mukaisesti toteutetusta yhteistoiminnasta voi syntyä teknologian hallintosuunnitelmaan tai valtuutettujen laitosten väliseen sopimukseen kuulumaton henkisen omaisuuden uusi laji, tai jos ilmenee muita ennakoimattomia vaikeuksia, osapuolet aloittavat viivytyksettä keskustelut sen varmistamiseksi, että kyseisen henkisen omaisuuden suojelusta, käytöstä ja levittämisestä on molemman osapuolen alueella asianmukaisia määräyksiä.


title: 2013/574/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/221

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2011
   (2013/574/EU)
   EUROOPAN PARLAMENTTI, joka

               —

               ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta 26. huhtikuuta 2005 annetun neuvoston asetuksen (EY) N:o 768/2005 (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0109/2013),

               1.

               myöntää Euroopan kalastuksenvalvontaviraston pääjohtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan kalastuksenvalvontaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 86.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 128, 21.5.2005, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2011 sekä viraston vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta 26. huhtikuuta 2005 annetun neuvoston asetuksen (EY) N:o 768/2005 (4) ja erityisesti sen 36 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0109/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan kalastuksenvalvontaviraston, jäljempänä ’virasto’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2012 viraston pääjohtajalle vastuuvapauden viraston talousarvion toteuttamisesta varainhoitovuonna 2010 (6) ja vastuuvapauspäätökseen liitetyssä päätöslauselmassa se muun muassa

                              —

                              kehotti virastoa parantamaan vuotuista työohjelmaansa sisällyttämällä siihen tarkasti määritellyt ja mitattavissa olevat tavoitteet sekä toimintaperiaatteiden että operatiivisen toiminnan tasolla ja määrittämään SMART-indikaattorit,

                              —

                              kehotti pääjohtajaa täyttämään kaikilta osin velvoitteensa sisällyttää vastuuvapauden myöntävälle viranomaiselle laatimaansa kertomukseen, jossa on yhteenveto sisäisen tarkastuksen kertomuksesta, kaikki annetut suositukset ja kaikki suositusten perusteella toteutetut toimet,

                              —

                              kehotti virastoa tarkistamaan sisäisen valvonnan järjestelmäänsä, jotta järjestelmä tukisi pääjohtajan vuotuisen vahvistuslausuman laatimista, sekä tarkistamaan kaikki hallinnolliset ja operatiiviset menettelynsä työnkulkua ja keskeisiä valvontamenettelyjä koskevan perusteellisen aineiston pohjalta;

                  C.

                  ottaa huomioon, että viraston kokonaistalousarvio vuodeksi 2011 oli 12 850 000 euroa, kun se oli 11 013 000 euroa vuonna 2010, mikä merkitsee 16,7 prosentin lisäystä;

                  D.

                  ottaa huomioon, että unionin alkuperäinen maksuosuus viraston talousarvioon vuonna 2011 oli 11 850 000 euroa (7), kun vuonna 2010 se oli 8 410 000 euroa, mikä merkitsee 40,90 prosentin lisäystä;

         Talousarvio- ja varainhallinto

                  1.

                  palauttaa mieliin, että unionin koko maksuosuus viraston talousarvioon vuonna 2011 oli 12 850 000 euroa;

                  2.

                  toteaa varainhoitovuoden 2011 tilinpäätöksestä, että virasto on sitonut 99 prosenttia myönnetyistä maksuosuuksista ja suorittanut 89 prosenttia saatavilla olleista maksumäärärahoista (pois luettuina muita tulonlähteitä koskevat menot); pitää myönteisenä, että virasto antoi vuotta 2011 koskevassa vuotuisessa toimintakertomuksessaan (8) vastuuvapauden myöntävälle viranomaiselle tietoja, joista kävi ilmi maksusitoumusmäärärahojen ja maksumäärärahojen yleinen toteutusaste; muistuttaa, että vuonna 2010 virasto sitoi 98,3 prosenttia myönnetystä tuesta ja suoritti 85,6 prosenttia saatavilla olleista maksumäärärahoista;

         Määrärahasiirrot varainhoitovuodelta toiselle

                  3.

                  panee merkille tilinpäätöksestä, että vuoden 2011 loppuun mennessä sovituista mutta vielä maksamatta olevista maksusitoumusmäärärahoista 1 160 170 euroa siirrettiin vuodelle 2012; toteaa lisäksi, että edellisvuodelta siirrettyjä käyttämättä jääneitä maksumäärärahoja (9) peruttiin 151 710 euroa;

                  4.

                  panee varainhoitovuotta 2011 koskevasta vuotuisesta toimintakertomuksesta merkille, että virasto siirsi ilman eri toimenpiteitä varainhoitovuodelle 2012 yhteensä 2 161 172 euroa; toteaa myös, että 87 prosenttia kaikista maksumäärärahoista suoritettiin varainhoitoasetuksessa olevien tavoitemääräaikojen mukaisesti; toteaa, että 79 prosenttia kauppalaskuista maksettiin 30 pankkipäivän kuluessa ja noin 91 prosenttia menoilmoituksista (henkilöstölle ja asiantuntijoille maksettavat korvaukset) maksettiin 45 pankkipäivän kuluessa; rohkaisee tilintarkastustuomioistuinta esittämään määrärahasiirtoja vuodelta toiselle koskevat tiedot kertomuksessaan viraston tilinpäätöksestä varainhoitovuodelta 2012;

         Kirjanpitojärjestelmä

                  5.

                  panee merkille varainhoitovuotta 2011 koskevasta tilinpäätöksestä (10), että viraston talousarviokirjanpito hoidetaan suoriteperusteista kirjanpitoa soveltaen ja että liikekirjanpidossa käytetään SAP-järjestelmää, josta on suora yhteys komission kirjanpitojärjestelmään;

         Hankintamenettelyt

                  6.

                  kehottaa virastoa parantamaan hankintamenettelyjä; ottaa huomioon, että tilintarkastustuomioistuin on havainnut niitä koskevia heikkouksia (eli virasto ei ole dokumentoinut riittävästi hankinta-aineistossaan sopimusten arvoa koskevaa arviointia);

                  7.

                  ottaa huomioon, että tilintarkastustuomioistuimen mielestä viraston olisi parannettava menettelyjen avoimuutta soveltamalla tarkempia valintaperusteita tarjoajiin;

                  8.

                  pitää huolestuttavana, että tilintarkastustuomioistuimen mukaan virastolla ei ole vielä asianmukaisia menettelyjä sisäisesti toteutettuihin aineettomiin käyttöomaisuushyödykkeisiin liittyvien kulujen kirjaamiseksi ja perustelemiseksi;

         Palvelukseenottomenettelyt

                  9.

                  toteaa, että tilintarkastustuomioistuimen mukaan viraston olisi edelleen parannettava henkilöstönvalintamenettelyjä (avoimia toimia koskevissa ilmoituksissa ei ollut tietoja valitusmenettelyistä, valintalautakunnan kokouksia ei dokumentoitu riittävästi ja yhdessä rekrytointitapauksessa nimittävä viranomainen jätti noudattamatta valintalautakunnan luettelon mukaista järjestystä ilmoittamatta mitään syytä); arvioi, että jotkut henkilöstösääntöjen määräykset voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  10.

                  toteaa vuotuisen toimintakertomuksen (11) perusteella, että palvelukseen on otettu neljä väliaikaista toimihenkilöä ja yksi sopimussuhteinen toimihenkilö ja että virastosta on lähtenyt neljä väliaikaista toimihenkilöä ja yksi sopimussuhteinen toimihenkilö, joten 97 prosenttia vuoden 2011 henkilöstötaulukossa olleista viroista on täytetty;

                  11.

                  on tyytyväinen siihen, että tilintarkastustuomioistuin on ilmoittanut, että viraston varainhoitovuodelta 2011 annetun tilinpäätöksen perustana olevat toimet ovat olennaisilta osiltaan lailliset ja asianmukaiset;

                  12.

                  antaa tunnustusta sille, että viraston seurantakertomuksessa todetaan, että palvelukseenottomenettelyjä koskevaa dokumentointia muutettiin vuonna 2012, jotta tilintarkastustuomioistuimen esittämät huomautukset voitiin ottaa huomioon;

         Hallinto

                  13.

                  ottaa huomioon tilintarkastustuomioistuimen toteamuksen, että eräs hallintoneuvoston jäsen toimi pääjohtajan nimittämismenettelyn yhteydessä avainvirkoihin nimittämistä koskevien säännösten vastaisesti, sillä hän ilmoitti ehdokkaan, jota komissio aikoi äänestää; toteaa, että virasto ei valvo hallintoneuvoston jäsenten toimia, joten pääjohtaja ei ole vastuussa menettelystä;

         Toiminnan tuloksellisuus

                  14.

                  pitää myönteisenä, että virasto aikoo jatkaa monivuotisten ja vuosittaisten työohjelmiensa valmistelua; korostaa näiden asiakirjojen merkitystä, koska virasto voi niiden avulla toteuttaa vaikuttavia organisatorisia järjestelyjä pannakseen strategiansa täytäntöön ja saavuttaakseen tavoitteensa; ottaa huomioon, että virasto tarkastelee työohjelmaansa ja resurssejaan koskevaa suunnittelua monivuotisuuden näkökulmasta, sillä se laatii monivuotisen työsuunnitelman, monivuotisen henkilöstöpolitiikkaa koskevan suunnitelman ja monivuotisen tietotekniikkaa koskevan strategisen suunnitelman; toteaa lisäksi, että virasto otti käyttöön tietotekniikkaa koskevan strategisen suunnitelman vuonna 2010 ja että sitä arvioidaan uudelleen ja se saatetaan vuosittain ajan tasalle;

                  15.

                  korostaa viraston tehtävien merkittävyyttä ja pitää myönteisenä sen tehokasta ja vaikuttavaa toimintaa, jota kalatalousvaliokunta pääsi seuraamaan vieraillessaan virastossa kesäkuussa 2010 ja29.–30. lokakuuta 2012; toteaa, että 29.–30. lokakuuta 2012 tehdyn vierailun aikana keskusteltiin tärkeistä aiheista, kuten alueellisten valvonta-alueiden perustaminen eurooppalaisen lisäarvon aikaan saamiseksi;

         Sisäinen tarkastus

                  16.

                  antaa virastolle tunnustusta siitä, että se perusti vuonna 2008 sisäisen tarkastuksen yksikön, jonka tehtävänä on avustaa ja neuvoa viraston pääjohtajaa ja johtoa sisäiseen valvontaan, riskinarviointiin ja sisäiseen tarkastukseen liittyvissä kysymyksissä; toteaa, että virastolla ei ole omaa kokopäivätoimista sisäisen tarkastuksen yksikköä, vaan se turvautuu yhteiseen palveluun Lissabonissa sijaitsevan Euroopan meriturvallisuusviraston (EMSA) kanssa; panee tältä osin merkille, että virasto ja meriturvallisuusvirasto tekivät palvelutasosopimuksen 17. kesäkuuta 2008;

                  17.

                  toteaa viraston sisäisen tarkastuksen perusteella, että virasto on tarkastellut uudelleen sekä sisäisen valvonnan standardien täytäntöönpanoa (2008) että sen ensimmäistä seurantaa (2009); panee merkille, että virasto pitää tuloksia asianmukaisina ja katsoo niiden olevan vaikuttavia;

                  18.

                  antaa tunnustusta siitä, että sisäisen tarkastuksen yksikkö teki vuonna 2011 pääjohtajan erityisestä pyynnöstä rajatun palkkojen maksamista koskevan tarkastuksen arvioidakseen palkanmaksukauden sisäistä valvontaa keskittyen erityisesti maksuasiakirjojen dokumentointiin; toteaa, että sisäisen tarkastuksen osaston (12) mukaan yksikkö tarkasti myös viraston omaisuudenhallintajärjestelmän, jotta pääjohtajalle voitiin antaa erikseen varmuus varojen rekisteröintiä koskevan sisäisen valvonnan järjestelmän asianmukaisuudesta ja tehokkaasta soveltamisesta;

                  19.

                  toteaa vuotuisen toimintakertomuksen perusteella, että sisäinen tarkastus tarkasti vuonna 2010 talousarvion toteutusprosessin ja arvioi tietotekniikkaan liittyviä riskejä vuosia 2010–2012 koskevan strategisen suunnitelman mukaisesti;

                  20.

                  kiittää sisäisen tarkastuksen osastoa siitä, että vuonna 2011 tarkastettiin kapasiteetin kehittämiseen tähtäävä koulutus- ja kehittämistoiminta, jotta sitä voitiin arvioida ja antaa pääjohtajalle ja hallintoneuvostolle erikseen varmuus sisäisen valvontajärjestelmän asianmukaisuudesta ja tehokkaasta soveltamisesta tämän aiheen yhteydessä;

                  21.

                  toteaa sisäisen tarkastuksen perusteella, että sisäisen tarkastuksen yksikkö arvioi vuonna 2011 myös kokonaisvaltaisesti sisäisen valvonnan standardien täytäntöönpanoa virastossa;

                  22.

                  ottaa huomioon, että sisäisen tarkastuksen antamien tietojen perusteella kehotettiin lokakuussa 2011 esittämään viraston hallintoneuvostolle tilannekatsaus ja sisäisen tarkastuksen strateginen suunnitelma kaudelle 2013–2015;

                  23.

                  toteaa sisäisen tarkastuksen perusteella, että virasto nimitti vuonna 2011 sisäisen valvonnan koordinaattorin ja otti riskinhallintaa varten käyttöön sisäiset suuntaviivat, mukaan lukien sisäisen valvonnan järjestelmän säännöllinen uudelleenarviointi ja viraston riskirekisterin säännöllinen ajan tasalle saattaminen; kehottaa kuitenkin virastoa tiedottamaan vastuuvapauden myöntävälle viranomaiselle tässä asiassa toteutetuista toimista ja saavutetuista tuloksista;

                  24.

                  antaa virastolle tunnustusta siitä, että se on toteuttanut tarvittavat toimet seuraavissa:

                              —

                              suoriteperusteista kirjanpitoa koskevat pääsyoikeudet valtuutetuille tulojen ja menojen hyväksyjille,

                              —

                              maksujen viivästymiset,

                              —

                              poikkeusten käsittelemistä koskevat toimintaperiaatteet ja poikkeuksia koskevan keskusrekisterin käyttöön ottaminen;

                        toteaa, että sisäisen tarkastuksen osasto katsoo, että kaksi sen antamaa hyvin tärkeää suositusta, eli suoriteperusteista kirjanpitoa koskevien pääsyoikeuksien mukauttaminen ja niiden myöntäminen valtuutetuille tulojen ja menojen hyväksyjille sekä poikkeusten käsittelyä koskevien toimintaperiaatteiden toteuttaminen ja poikkeuksia koskevan keskusrekisterin käyttöönottaminen, on nyt saatettu päätökseen;

                  25.

                  toteaa viraston seurantakertomuksen (13) perusteella poikkeuksia koskevasta raportoinnista, että kaikki työnkulun vaiheet on dokumentoitu ja että useimpien prosessien tarkastusluettelot ovat jo saatavilla ja kunkin toimijan rooli ja tehtävät kussakin tapahtumassa on määritelty selkeästi; katsoo, että tämän avulla ja raportoimalla poikkeuksista ajoissa voidaan varmistaa mahdollisten säännönvastaisuuksien asianmukainen seuranta;

                  26.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (14).

         (1)  EUVL C 388, 15.12.2012, s. 86.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 128, 21.5.2005, s. 1.

         (5)  EYVL L 357, 31.12.2002, s. 72.

         (6)  EUVL L 286, 17.10.2012, s. 169.

         (7)  Lopullinen tilinpäätös vuodelta 2011 (annettu kesäkuussa 2012), s. 26.

         (8)  Vuotuinen toimintakertomus vuodelta 2011, s. 125.

         (9)  Lopullinen tilinpäätös 2011 (annettu kesäkuussa 2012) s. 27.

         (10)  Lopullinen tilinpäätös vuodelta 2011 (annettu kesäkuussa 2012), s. 18.

         (11)  Vuotuinen toimintakertomus vuodelta 2011, s. 122.

         (12)  Vuotuinen kertomus sisäisestä toiminnasta vuodelta 2011, s. 4.

         (13)  Raportti toimenpiteistä, jotka on toteutettu 10. toukokuuta 2012 tehdyssä Euroopan parlamentin päätöksessä annettujen suositusten perusteella, s. 5.

         (14)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2013/556/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan sähköisen viestinnän sääntelyviranomaisten yhteistyöelimen talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan sähköisen viestinnän sääntelyviranomaisten yhteistyöelimen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/165

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan sähköisen viestinnän sääntelyviranomaisten yhteistyöelimen talousarvion toteuttamisesta varainhoitovuonna 2011
   (2013/556/EU)
   EUROOPAN PARLAMENTTI, joka

               —

               ottaa huomioon Euroopan sähköisen viestinnän sääntelyviranomaisten yhteistyöelimen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan sähköisen viestinnän sääntelyviranomaisten yhteistyöelimen tilinpäätöksestä varainhoitovuodelta 2011 sekä yhteistyöelimen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan sähköisen viestinnän sääntelyviranomaisten yhteistyöelimen (BEREC) ja viraston perustamisesta 25. marraskuuta 2009 annetun Euroopan parlamentin ja neuvoston asetuksen (EY) N:o 1211/2009 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0066/2013),

               1.

               myöntää Euroopan sähköisen viestinnän sääntelyviranomaisten yhteistyöelimen hallintojohtajalle vastuuvapauden yhteistyöelimen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan sähköisen viestinnän sääntelyviranomaisten yhteistyöelimen hallintojohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Martin SCHULZ

      (1)  EUVL C 388, 15.12.2012, s. 8.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 337, 18.12.2009, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan sähköisen viestinnän sääntelyviranomaisten yhteistyöelimen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan sähköisen viestinnän sääntelyviranomaisten yhteistyöelimen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan sähköisen viestinnän sääntelyviranomaisten yhteistyöelimen tilinpäätöksestä varainhoitovuodelta 2011 sekä yhteistyöelimen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan sähköisen viestinnän sääntelyviranomaisten yhteistyöelimen (BEREC) ja viraston perustamisesta 25. marraskuuta 2009 annetun Euroopan parlamentin ja neuvoston asetuksen (EY) N:o 1211/2009 (4) ja erityisesti sen 13 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0066/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan sähköisen viestinnän sääntelyviranomaisten yhteistyöelimen (jäljempänä ’yhteistyöelin’) varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  toteaa, että Euroopan sähköisen viestinnän sääntelyviranomaisten yhteistyöelimen (BEREC) viraston kotipaikan sijainnista jäsenvaltioiden hallitusten edustajien 31. toukokuuta 2010 yhteisellä sopimuksella hyväksymän päätöksen 2010/349/EU (6) mukaisesti yhteistyöelimen virasto (jäljempänä ’virasto’) sijoitettiin Riikaan Latviaan; panee merkille, että virasto allekirjoitti kotipaikkasopimuksen 24. helmikuuta 2011 ja tuli täysin toimintakykyiseksi vuoden 2011 aikana ja että sille myönnettiin taloudellinen riippumattomuus 12. syyskuuta 2011;

                  C.

                  ottaa huomioon, että yhteistyöelimen kokonaismäärärahat varainhoitovuodeksi 2011 olivat 1 178 785,60 euroa ja ne rahoitettiin kokonaan unionin talousarviosta (7);

         Talousarvio- ja varainhallinto

                  1.

                  palauttaa mieliin, että unionin alkuperäinen maksuosuus viraston talousarvioon vuonna 2011 oli 1 178 785,60 euroa; toteaa, että kyseessä oli ensimmäinen vuosi, jolloin virasto oli taloudellisesti riippumaton;

                  2.

                  panee merkille tilintarkastustuomioistuimen huomautuksen, jonka mukaan johtokunnan hyväksymä vuoden 2011 talousarvio esitettiin ainoastaan osastoittain ja luvuittain eikä sitä ollut jaoteltu momentteihin ja alamomentteihin, ja katsoo tämän tilanteen olevan talousarvion erittelyperiaatteen vastainen; ottaa huomioon viraston vastauksen, että vuoden 2012 talousarvio on jaoteltu momentteihin ja alamomentteihin;

                  3.

                  panee merkille viraston tilinpäätöksestä, että määrärahoista sidottiin 63,4 prosenttia ja maksut puolestaan ylsivät 70,1 prosenttiin kaikista hallinnoiduista määrärahoista (tai 44,5 prosenttiin käytettävissä olevista määrärahoista);

         Määrärahasiirrot varainhoitovuodelta toiselle

                  4.

                  panee huolestuneena merkille tilintarkastustuomioistuimen havainneen, että 21 tapauksessa, joiden arvo oli yhteensä 94 120 euroa, varainhoitovuodelle 2012 siirretyt määrärahat eivät vastanneet oikeudellisia sitoumuksia, joten kyseiset määrärahasiirrot olivat sääntöjenvastaisia;

                  5.

                  hyväksyy viraston selityksen, jonka mukaan aloitusvaiheessa oli vaikeuksia ennakoida siirrot oikein mutta nyt käytössä on järjestelmä talousarvion toteutumisen tiivistä seurantaa varten; panee merkille viraston kommentin, jonka mukaan ohjeita oli tarkoitus antaa vuoden 2012 lopussa ja yksiköiltä oli tarkoitus kerätä tarvittavia tietoja käyttämättömien sitoumusten poistamiseksi; pyytää virastoa ilmoittamaan vastuuvapauden myöntävälle viranomaiselle, onko näin tehty;

         Sisäisen valvonnan standardit

                  6.

                  kiinnittää viraston huomiota tilintarkastustuomioistuimen huomautukseen, että virasto ei ollut hyväksynyt ja pannut täytäntöön kaikkia sisäisen valvonnan standardeja eikä varsinkaan ottanut käyttöön keskitettyä laskujen kirjausjärjestelmää eikä poikkeusten kirjausjärjestelmää;

                  7.

                  panee merkille viraston ilmoituksen, että nykyisessä sisäisen valvontajärjestelmän toteutussuunnitelmassa määritellään toteuttamismääräajat eri standardeille marraskuusta 2011 tammikuuhun 2013; toteaa, että laskujen ja poikkeusten kirjaaminen aloitettiin 18. kesäkuuta 2012 ja se koskee kirjaamisia siitä eteenpäin vuonna 2012 ja että asiaa koskevien hallinnollisten ohjeiden laatiminen on meneillään; pyytää virastoa tiedottamaan vastuuvapauden myöntävälle viranomaiselle asian etenemisestä;

         Palvelukseenottomenettelyt

                  8.

                  panee merkille tilintarkastustuomioistuimen huomautuksen, että palvelukseenottomenettelyjen avoimuutta on parannettava; ottaa huomioon viraston vastauksen, että se päivitti kesäkuussa 2012 palvelukseenottomenettelyjä koskevia ohjeitaan ottaakseen tilintarkastustuomioistuimen havainnot huomioon; kehottaa virastoa seuraamaan asiaa ja ilmoittamaan vastuuvapauden myöntävälle viranomaiselle toteutetuista toimista; katsoo, että jotkut henkilöstösääntöjen määräykset voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

                  9.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 8.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 337, 18.12.2009, s. 1.

         (5)  EYVL L 357, 31.12.2002, s. 72.

         (6)  EUVL L 156, 23.6.2010, s. 12.

         (7)  Euroopan sähköisen viestinnän sääntelyviranomaisten yhteistyöelimen viraston lopullinen tilinpäätös vuodelta 2011, s. 29.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).